**Ministru kabineta rīkojuma projekta**

„Par finanšu līdzekļu piešķiršanu no valsts budžeta programmas

"Līdzekļi neparedzētiem gadījumiem""

sākotnējās ietekmes novērtējuma ziņojums (anotācija)

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Rīkojuma projekts „Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"” (turpmāk – rīkojuma projekts) izstrādāts, lai nodrošinātu papildus finansējuma piešķiršanu Labklājības ministrijai 125 171 euro apmērā 2014.gadā no 74.resora „Gadskārtēja valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”, lai nodrošinātu valsts sociālās aprūpes centra „Vidzeme” filiāles „Allaži” avārijas stāvoklī esošās ēkas tehniskā projekta izstrādei un rekonstrukcijas uzsākšanai. Vienlaikus ar rīkojuma projektu Labklājības ministrija ir sagatavojusi iesniegšanai izskatīšanai Ministru kabinetā informatīvo ziņojumu „Par papildu nepieciešamo finansējumu Valsts sociālās aprūpes centra „Vidzeme” filiāles „Allaži”” avārijas stāvoklī esošās ēkas rekonstrukcijas nodrošināšanai” un Ministru kabineta protokollēmuma projektu. |
| 2.  | Pašreizējā situācija un problēmas | VSAC „Vidzeme” 2014.gada 18.februārī vērsās Labklājības ministrijā ar pieprasījumu papildu finansējuma piešķiršanai filiāles “Allaži’’ ēkas rekonstrukcijas darbu veikšanai veselības punkta izveidei. VSAC „Vidzeme” informēja, ka, veicot priekšizpēti veselības punkta izveidei, filiāles „Allaži” administrācijas ēkā (turpmāk – avārijas stāvoklī esošā ēka) tika konstatētas deformācijas vietas, kas bez rekonstrukcijas un nostiprināšanas varētu apdraudēt klientu un darbinieku drošību. Lai novērtētu riskus, kas saistīti ar ēkas tehnisko stāvokli, Labklājības ministrija, 2014.gada 7.martā uzdeva Valsts sabiedrībai ar ierobežotu atbildību „Šampētera nams"[[1]](#footnote-1) (turpmāk – VSIA „Šampētera nams”) izvērtēt minētās ēkas turpmāku ekspluatāciju no klientu drošības viedokļa. Tā kā 2014.gada 14.martā Labklājības ministrijā saņemtajā VSIA „Šampētera nams” atzinumā bija norādīts, ka: *„pamatkonstrukcijas ir neapmierinošā tehniskajā stāvoklī, savukārt tā kā pagraba pārsegums un grīdas ir ar 80 % nolietojumu, secināms, ka ēka ir avārijas stāvoklī, būves mehāniskā stiprība un stabilitāte ir apšaubāma no LBN006 viedokļa”*, un ka *„ēka neatbilst ugunsdrošības prasībām”*, **lai novērstu risku tiem klientiem, kuri bija izmitināti tajā ēkas daļā, kurā bija konstatētas deformācijas vietas** (pārseguma bojājumi), **2014.gada 21.martā Labklājības ministrija VSAC „Vidzeme” uzdeva neatliekami evakuēt klientus no tās avārijas stāvoklī esošās ēkas daļas, kurā konstatētas deformācijas vietas.** Vienlaikus Labklājības ministrija VSAC „Vidzeme” uzdeva atkārtoti izvērtēt risku turpmākai ēkas ekspluatācijai, nodrošinot pakalpojumus klientiem (71 persona), kuri bija izvietoti otrā ēkas daļā.  2014.gada 29.aprīlī no VSAC „Vidzeme” tika saņemta informācija, ka ir veikta padziļināta ēkas tehniskā stāvokļa izvērtēšana[[2]](#footnote-2). Saskaņā ar SIA „Būvprojekts” padziļinātās tehniskās apsekošanas atzinumu „*kopējais apsekotās ēkas galveno elementu tehniskais nolietojums uz 2014.gada 16. aprīli ir 53%*.” Vienlaikus saskaņā ar minētajā vēstulē norādīto, ēkas rekonstrukcijai pēc aptuveniem aprēķiniem (precīzu rekonstrukcijas izdevumu apjomu varēs noteikt pēc rekonstrukcijas darbu tehniskā projekta izstrādes) ir nepieciešami EUR 384 452,25, ieskaitot projektēšanas un būvuzraudzības darbus, bet bez izmaksām ēkas energoefektivitātes paaugstināšanai. Tika ņemts vērā, ka ēkas energoefektivitātes paaugstināšana varētu būt nodrošināta no citiem finansēšanas avotiem, piem., piesaistot Vides aizsardzības un reģionālās attīstības ministrijas Klimatu pārmaiņu finanšu instrumenta (KPFI) projektu līdzekļiem, kas jau ir sekmīgi apgūti vairākās valsts sociālās aprūpes centru (turpmāk –VSAC) filiālēs (VSAC “Rīga” filiāle “Pļavnieki” un VSAC “Vidzeme” filiāle “Ropaži”, turklāt VSAC ”Rīga” filiāle “Rīga” un VSAC “Latgale” filiāle “Litene” attiecīgi iesniedza projektu pieteikumus uz atklāto konkursu IV un V kārtu). Papildus no minētā padziļinātā tehniskā apsekojuma izriet, ka ēka neatbilst ugunsdrošības prasībām, tādejādi, veicot tās rekonstrukciju, būtu nodrošināta iespēja sakārtojot to gan no ugunsdrošības, gan klientu un ēkas drošības, gan vides pieejamības viedokļa. Jautājuma risināšana ir neatliekama, jo minētās ēkas daļā, kurā nav konstatēti pārseguma bojājumi, pašlaik ilgstošas sociālās aprūpes un rehabilitācijas pakalpojumus turpina saņemt 71 persona ar smagiem garīga rakstura traucējumiem, kurai pakalpojuma sniegšanu nevar pārtraukt. Turklāt, tā kā minētajā ēkā ir izvietota virtuve un ēdamzāle, aktu zāle, kā arī darbinieku kabineti un nodarbību telpas, tad ēkas rekonstrukcija ir steidzama, jo no tās ir atkarīga kvalitatīvu pakalpojumu nodrošināšana ne vien minētajām personām, bet arī pārējām Valsts sociālās aprūpes centra „Vidzeme” filiāles „Allaži” klientiem, t.sk. pusceļa mājas pakalpojuma saņēmējiem. Vienlaikus jautājuma neatliekamas risināšana ir būtiska no arī ēkas drošības viedokļa. Turklāt, esošā finansējuma ietvaros bez papildu finansējuma nav iespējams izstrādāt tehnisko projektu rekonstrukcijas darbu veikšanai un uzsākt rekonstrukcijas darbus VSAC „Vidzeme” filiāles „Allaži” avārijas stāvoklī esošās ēkas sakārtošanai. |
| 3.  | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts ietekmē likumā „Par valsts budžetu 2014.gadam” noteikto kopējo apropriācijas apmēru budžeta programmas 99.00.00. „Līdzekļu neparedzētiem gadījumiem izlietojums” pasākumiem, jo paredz papildus nepieciešamā finansējuma 2014.gadam 125 171 euro apmērā piešķiršanu Labklājības ministrijai no Finanšu ministrijas valsts budžeta programmas 02.00.00 „Līdzekļi neparedzētiem gadījumiem” valsts sociālās aprūpes centra „Vidzeme” filiāles „Allaži” avārijas stāvoklī esošās ēkas tehniskā projekta izstrādei un rekonstrukcijas uzsākšanai.  |
| 5. | Projekta izstrādē iesaistītās institūcijas | Valsts sociālās aprūpes centrs „Vidzeme”. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7.  | Cita informācija | Nav. |

|  |
| --- |
| **II Tiesību akta projekta ietekme uz sabiedrību** |
| 1. | Sabiedrības mērķgrupa | Ilgstošas sociālās aprūpes un sociālās rehabilitācijas  pakalpojums tiek nodrošināts pilngadīgām personām ar smagiem garīga rakstura traucējumiem (I un II grupas invalīdiem). |
| 2.  | Citas sabiedrības grupas (bez mērķgrupas), kuras tiesiskais regulējuma arī ietekmē vai varētu ietekmēt | Projekts šo jomu neskar. |
| 3.  | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7.  | Cita informācija | Projekts šo jomu neskar. |

|  |
| --- |
|  III Tiesību akta projekta ietekme uz valsts budžetu un pašvaldību budžetiem |
|  | ( euro) |
| **Rādītāji** | **2014** | Turpmākie trīs gadi |
| **2015** | **2016** | **2017** |
| Saskaņā ar valsts budžetu kārtējam gadam | Izmaiņas kārtējā gadā salīdzinot ar budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| **1** | **2** | **3** | **4** | **5** | **6** |
| **1. Budžeta ieņēmumi:** | 938 259 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi;  |   Saskaņā ar likumu „Par valsts budžetu 2014.gadam”, Labklājības ministrijas budžeta 99.00.00 programmā „Līdzekļu neparedzētiem gadījumiem izlietojums” plānots finansējums    938 259 euro apmērā.\* | 0 | 0 | 0 | 0 |
| 1.2. valsts speciālais budžets; | Projekts šo jomu neskar. |
| 1.3. pašvaldību budžets | Projekts šo jomu neskar. |
| **2. Budžeta izdevumi:** | **938 259** | **125 171** | **0** | **0** | **0** |
| 2.1. valsts pamatbudžets |   Saskaņā ar likumu „Par valsts budžetu 2014.gadam”, Labklājības ministrijas budžeta 99.00.00 programmā „Līdzekļu neparedzētiem gadījumiem izlietojums” plānots finansējums    938 259 euro apmērā.\* | 125 171 | 0 | 0 | 0 |
| 2.2. valsts speciālais budžets; | Projekts šo jomu neskar. |
| 2.3. pašvaldību budžets  | Projekts šo jomu neskar. |
| **3. Finansiālā ietekme:** | 0  | **-125 171** | **0** | **0** | **0** |
| 3.1. valsts pamatbudžets; | 0 |  -125 171 | 0 | 0 | 0 |
| 3.2. speciālais budžets; | Projekts šo jomu neskar. |
| 3.3. pašvaldību budžets  | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)  | X | 125 171 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  |  |  |  |  |
| 5.2. speciālais budžets; |  |  Projekts šo jomu neskar. |
| 5.3. pašvaldību budžets  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):  |
| 6.1. Detalizēts ieņēmumu aprēķins; |

|  |  |  |
| --- | --- | --- |
| Objekta nosaukums | Objekta izmaksas kopā | izdevumi pa gadiem (EKK5250) |
|   | EURO | 2014 | 2015 |
| Ēkas sadalīšana divos ugunsdrošības nodalījumos | 8000.00 |   |   |
| Pagraba pārseguma rekonstrukcija | 45000.00 |   |   |
| Pārsegumu pārbūve, nodrošinot ugunsnoturību REI30. Saistītie darbi - piekārtie griesti, ventilācija, elektroapgaismojums, ugunsgrēka signalizācija, apdare  | 175000.00 |   |   |
| Kāpņu telpu renovācija | 15000.00 |   |   |
| Paceļamās platformas izbūve uz 2.stāvu | 30000.00 |   |   |
| Kopā: | **273000.00** | **81900.00** | **191100.00** |
| PVN 21 % | 57330.00 | 17199.00 | 40131.00 |
| Kopā: | **330330.00** | **99099.00** | **231231.00** |
| Finanšu rezerve neparedzētiem darbiem 10 % | 27300.00 | 8190.00 | 19110.00 |
| ***Pavisam būvniecības izmaksas:*** | ***357630.00*** | ***107289.00*** | ***250341.00*** |
| ***Ar būvniecību saistītie pārējie izdevumi:*** | ***26822.25*** | ***17881.50*** | ***8940.75*** |
| projektēšana 5 % | 17881.50 | 17881.50 |   |
| būvuzraudzībai 1.5% | 5364.45 |   | 5364.45 |
| būvprojekta autoruzraudzība 1.0% | 3576.30 |   | 3576.30 |
| **Kopā:** | **384452.25** | **125170.50** | **259281.75** |

Lai nodrošinātu valsts sociālās aprūpes centra „Vidzeme” filiāles „Allaži” avārijas stāvoklī esošās ēkas tehniskā projekta izstrādes un rekonstrukcijas uzsākšanu 2014.gadā tiek plānoti 125 171 euro, paredzot, ka pilnībā tiks pabeigta ēkas projektēšana, kā arī veikts iepirkums par rekonstrukcijas uzsākšanu, paredzot avansa maksājumu 30% apmērā no būvniecības izmaksām segt 2014.gadā (Būvniecības izmaksas 357 630 euro \*30% =107 289 euro – avansa maksājums 30% apmērā būvdarbu uzsākšanai 2014.gadā un 17 881,50 euro projektēšanas izdevumiem, līdz ar to papildus 2014.gadā no līdzekļi neparedzētiem gadījumiem nepieciešamais finansējuma apmērs, noapaļojot 125 171 euro). Būvuzraudzības un būvprojekta autoruzraudzības izdevumi tiks veikti, sākot ar 2015.gadu.Atbilstoši izdevumu ekonomiskai klasifikācijai, visi izdevumi tiks plānoti EKK 5250 „Kapitālais remonts un rekonstrukcija””. Ievērojot, ka kopējais ēkas nolietojums ir 53%, pirms projektēšanas nav iespējams noteikt precīzas rekonstrukcijas darbu izmaksas, tāpēc papildus finansējuma pieprasījumā būvniecības koptāmes projektā ietverta finanšu rezerve neparedzētiem darbiem un izdevumiem, tas ir – būvdarbu izpildes laikā atklātu papildus veicamo darbu un sadārdzinājumu finansēšanai (minēto izmaksu iekļaušanu tāmē pamato Ministru kabineta 2006.gada 19.decembra Noteikumu Nr. 1014 "Noteikumi par Latvijas būvnormatīvu LBN 501-06 "Būvizmaksu noteikšanas kārtība" 22.punkts) ," Atbilstoši tehnikās apsekošanas aktam, rekonstruējamā platība ir 1782.624 m2 \* 200,62 euro/ m2= 357 630,02euro kopējās būvniecības izmaksas (ievērojot noapaļošanu kopējā papildus nepieciešamā summa būvniecības izmaksu segšanai 357 630 euro). 2014.gadā sākotnēji nepieciešams finansējums 17 882 euro apmērā, lai nodrošinātu valsts sociālās aprūpes centra „Vidzeme” filiāles „Allaži” avārijas stāvoklī esošās ēkas tehniskā projekta izstrādi. Labklājības ministrija pēc tam, kad atbilstoši publisko iepirkumu normatīvajam regulējumam tiks izraudzīts piegādātājs ar tiesībām veikt būvdarbus, normatīvajos aktos noteiktajā kārtībā iesniegs Finanšu ministrijā līdzekļu pieprasījumu un aprēķinus un Finanšu ministrija no valsts budžeta programmas 02.00.00 "Līdzekļi neparedzētiem gadījumiem" piešķirs Labklājības ministrijai 2014.gadā nepieciešamā finansējuma atlikušo daļu, kas nepārsniegs 107 289 euro, lai 2014.gadā nodrošinātu valsts sociālās aprūpes centra „Vidzeme” filiāles „Allaži” avārijas stāvoklī esošās ēkas rekonstrukcijas uzsākšanu. |
| 6.2. Detalizēts izdevumu aprēķins |
| 7.Cita informācija | Lai nodrošinātu efektīvu valsts budžeta līdzekļu izlietošanu un samazinātu risku būvdarbu izpildei, sagatavojot iepirkumu tiks paredzēts, ka būvdarbu veicējs iesniedz avansa garantiju un turpmākais finansējums netiek pārskaitīts būvdarbu veicējam, līdz tiek dzēsts pārskaitītais avansa maksājums.Lai pilnībā pabeigtu valsts sociālās aprūpes centra “Vidzeme” filiāles “Allaži” avārijas stāvoklī esošās ēkas rekonstrukciju, 2015.gada valsts budžetā būs nepieciešams papildu finansējums 259 282 *euro* apmērā. Atbilstoši Labklājības ministrijas sagatavotā informatīvā ziņojuma “Par papildu nepieciešamo finansējumu valsts sociālās aprūpes centra “Vidzeme” filiāles “Allaži” avārijas stāvoklī esošās ēkas rekonstrukcijas nodrošināšanai” projekta pievienotajam Ministru kabineta sēdes protokollēmuma projekta 3.punktam, pēc tam, kad, atbilstoši publisko iepirkumu normatīvajam regulējumam, būs noslēgusies iepirkuma procedūra un izraudzīts piegādātājs ar tiesībām veikt būvdarbus valsts sociālās aprūpes centra „Vidzeme” filiāles „Allaži” avārijas stāvoklī esošajā ēkā, atbilstoši likumprojekta “Par vidēja termiņa budžeta ietvaru 2015., 2016. un 2017.gadam” un likumprojekta “Par valsts budžetu 2015.gadam” sagatavošanas grafikam Finanšu ministrijā tiks iesniegti aprēķini un priekšlikumi maksimāli pieļaujamā izdevumu apmēra palielināšanai 2015.gadam ne vairāk kā 259 282 euro apmērā Labklājības ministrijas pamatbudžeta programmas 05.00.00 „Valsts sociālie pakalpojumi” apakšprogrammā 05.03.00. „Aprūpe valsts sociālās aprūpes institūcijās”, lai nodrošinātu Valsts sociālās aprūpes centra „Vidzeme” filiāles „Allaži” avārijas situācijā esošās ēkas 2014.gadā uzsāktās rekonstrukcijas pabeigšanu, kā arī autoruzraudzību un būvuzraudzību. Izdevumus 2014.gadā sedz no valsts budžeta programmas 02.00.00 „Līdzekļi neparedzē­tiem gadīju­miem” pārdalot finansējumu uz Labklājības ministrijas programmu 99.00.00 „Līdzekļu neparedzētiem gadījumiem izlietojums”. \*Labklājības ministrijas pamatbudžeta programmā 99.00.00 „Līdzekļu neparedzētiem gadījumiem izlietojums” iekļauts finansējums, pamatojoties uz šādiem Ministru kabineta rīkojumiem, kuri apstiprināti līdz 13.08.2014.: 1) Ministru kabineta 11.12.2013. rīkojums Nr.610 (prot. Nr.64 40.§) „Par vienreizēju kompensāciju piešķiršanu sakarā ar traģēdiju Priedaines ielā 20, Rīgā” par summu 725 730 *euro* apmērā;2) Ministru kabineta 19.12.2013. rīkojums Nr.671 (prot. Nr.67 84.§) „Grozījumi Ministru kabineta 2013.gada 4.decembra rīkojumā Nr.590 „Par atbalsta pasākumiem traģēdijā Priedaines ielā 20, Rīgā, cietušajām un seku novēršanā iesaistītajām personām”” par summu 66 646 *euro* apmērā;3) Ministru kabineta 21.01.2014. rīkojums Nr.42 (prot. Nr.3 48.§) „Par vienreizēja sociālā pabalsta piešķiršanu” par summu 11 235 *euro* apmērā.4) Ministru kabineta 05.03.2014. rīkojumu Nr.94 (prot Nr.14, 8.§) „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” par summu 7 681 *euro* apmērā.5) Ministru kabineta 13.05.2014. rīkojums Nr.204 (prot Nr.25, 41.§) „Par Latvijas Republikas delegāciju dalībai Starptautiskās darba konferences 103.sesijā Ženēvā” par summu 10 988 *euro* apmērā.6) Ministru kabineta 14.05.2014. rīkojumu Nr.209 (prot Nr.28, 5.§) ‘Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” par summu 65 580 *euro* apmērā.7) Ministru kabineta 14.05.2014. rīkojums Nr.218 (prot. Nr.28 24.§) „Par vienreizējā sociālā pabalsta piešķiršanu Elīnai Mednei sakarā ar trīnīšu piedzimšanu” par summu 11 235 *euro*, tai skaitā 8 538 *euro* apmērā vienreizējā sociālā pabalsta izmaksai un 2 697 *euro* apmērā iedzīvotāju ienākuma nodokļa samaksai.8) Ministru kabineta 21.05.2014. rīkojums Nr.232 (prot. Nr.29 26.§) „Par vienreizējā sociālā pabalsta piešķiršanu Ingai Gulbei sakarā ar trīnīšu piedzimšanu” par summu 11 235 *euro*, tai skaitā 8 538 *euro* apmērā vienreizējā sociālā pabalsta izmaksai un 2 697 *euro* apmērā iedzīvotāju ienākuma nodokļa samaksai.9) Ministru kabineta 04.06.2014. rīkojums Nr.261 (prot. Nr.31, 38.§) „Par vienreizējā sociālā pabalsta piešķiršanu Karinai Adamaitei-Jākabsonei sakarā ar trīnīšu piedzimšanu” par summu 11 235 *euro*, tai skaitā 8 538 *euro* apmērā vienreizējā sociālā pabalsta izmaksai un 2 697 *euro* apmērā iedzīvotāju ienākuma nodokļa samaksai.10) Ministru kabineta 29.07.2014. rīkojums Nr.400 (prot. Nr.41, 18.§) "Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””" 34. aks par to ir veikti gal : par summu 16 694 *euro* apmērā. |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Rīkojuma projekta izpildi nodrošinās Valsts sociālās aprūpes centrs „Vidzeme”. |
| 2.  | Projekta izpildes ietekme uz pārvaldes funkcijām | Rīkojuma projekta izpilde tiks nodrošināta esošo funkciju ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide. | Jaunas institūcijas nav nepieciešams izveidot. |
| 4. | Projekta izpildes ietekme uz pārvaldes institucionālo struktūru.Esošo institūciju likvidācija. | Nav plānota esošu institūciju likvidācija. |
| 5. | Projekta izpildes ietekme uz pārvaldes institucionālo struktūru.Esošo institūciju reorganizācija. | Pārvaldes institucionālajā struktūrā izmaiņas nav paredzētas, un reorganizācija netiek plānota. |
| 6.  | Cita informācija | Nav. |

*Anotācijas IV, V un VI sadaļā minētos jautājumus rīkojuma projekts neskar.*

Labklājības ministrs U.Augulis

15.08.2014. 10:49

2237

D. Jasjko

67021639, Danute.Jasjko@lm.gov.lv

I.Kārklina

67021664, Indra.Karklina@lm.gov.lv

1. VSIA „Šampētera nams” veic Labklājības ministrijas  valdījumā esošā valsts nekustamā īpašuma, t.sk. valsts sociālās aprūpes centru lietošanā nodotā valsts nekustamā īpašuma, apsaimniekošanu un pārvaldīšanu. [↑](#footnote-ref-1)
2. Tehnisko apekošanu 2014.gada aprīlī veica SIA " Būvprojekts " (būvkomersanta reģ. Nr. 3195-R) būvinženiere Mirdza Šmite, LBS sertifikāts Nr. 20-3618 ,Nr 20-4315. [↑](#footnote-ref-2)